limbažos

**ApstiprinātS**

ar Limbažu novada domes

10.12.2021. sēdes lēmumu Nr.624

(protokols Nr.11, 8.§)

*GROZĪJUMI izdarīti ar*

*Limbažu novada domes 24.03.2022. sēdes lēmumu Nr.294 (protokols Nr.3, 63.)*

**Limbažu novada sadarbības teritorijas**

**civilās aizsardzības komisijas nolikums**

**I. Vispārīgie jautājumi**

1. Nolikums nosaka Limbažu novada sadarbības teritorijas civilās aizsardzības komisijas (turpmāk – Komisija) uzdevumus, tiesības, struktūru un darba organizācijas kārtību.
2. Komisija ir koordinējoša un konsultatīva institūcija, kuras darbības mērķis ir koordinēt civilās aizsardzības pasākumus katastrofu un to draudu gadījumā, kā arī veicināt civilās aizsardzības jautājumu risināšanu Limbažu novada administratīvajā teritorijā.
3. Komisija darbojas atbilstoši šim nolikumam, Civilās aizsardzības un katastrofas pārvaldīšanas likumam un Ministru kabineta 2017.gada 26.septembra noteikumiem Nr.582 “Noteikumi par pašvaldību sadarbības teritorijas civilās aizsardzības komisijām” un savā darbībā ievēro Latvijas Republikā spēkā esošos normatīvos aktus.

**II. Komisijas locekļu sastāvs**

1. Komisijas priekšsēdētājs ir Limbažu novada pašvaldības Domes priekšsēdētājs.
   1. Komisijas priekšsēdētāja vietnieki ir:
      1. Valsts ugunsdzēsības un glābšanas dienesta (turpmāk – VUGD) norīkota amatpersona;
      2. Limbažu novada pašvaldības Domes priekšsēdētāja 1. vietnieks.
2. Ņemot vērā iespējamos apdraudējumus Limbažu novada pašvaldības teritorijā darbam komisijā deleģēti šādi valsts un pašvaldību iestāžu pārstāvji:
   1. Neatliekamās medicīniskās palīdzības dienesta Limbažu neatliekamās medicīniskās palīdzības pārstāvis;
   2. Slimību profilakses un kontroles centra Infekcijas slimību profilakses un pretepidēmijas pasākumu nodaļas pārstāvis;
   3. Veselības inspekcijas Sabiedrības veselības uzraudzības un kontroles departamenta Vidzemes kontroles nodaļas pārstāvis;
   4. Pārtikas un veterinārā dienesta Ziemeļpierīgas pārvaldes pārstāvis;
   5. Valsts policijas Vidzemes reģiona pārvaldes Limbažu iecirkņa Kārtības policijas nodaļas pārstāvis;
   6. Limbažu novada pašvaldības policijas pārstāvis;
   7. Valsts robežsardzes Rīgas pārvaldes Skultes I kategorijas nodaļas pārstāvis;
   8. Nacionālo bruņoto spēku Zemessardzes 27. Kājnieku bataljona pārstāvis;
   9. Valsts meža dienesta Ziemeļvidzemes virsmežniecība pārstāvis;
   10. Valsts vides dienesta Valmieras reģionālās vides pārvaldes pārstāvis;
   11. AS „Sadales tīkls” Ekspluatācijas funkcijas Ziemeļu ekspluatācijas daļas Limbažu nodaļas pārstāvis;
   12. SIA “Limbažu slimnīca” pārstāvis;
   13. SIA „Latvijas Propāna gāze” Vidzemes reģionālās pārvaldes pārstāvis;
   14. VSIA “Latvijas Valsts ceļi” pārstāvis;
   15. AS „Augstsprieguma tīkls” pārstāvis.

*(grozījumi izdarīti ar Limbažu novada domes 24.03.2022. sēdes lēmumu Nr.294 (protokols Nr.3, 63.))*

**III. Komisijas locekļu pienākumi**

1. Ierosināt Komisijas priekšsēdētājam sasaukt Komisiju apdraudējumos vai pasākumos, kuros attiecīgās institūcijas amatpersona ir reaģēšanas un seku likvidēšanas darbu vadītājs.
2. Ierosināt Komisijas priekšsēdētājam sasaukt Komisiju, ja izskatāmais jautājums skar attiecīgās institūcijas kompetenci un ir saistīts ar katastrofu pārvaldīšanu, katastrofu pārvaldīšanas koordinēšanu vai civilo aizsardzību.
3. Sniegt priekšlikumus Komisijas nolikuma izstrādei, papildināšanai vai precizēšanai.
4. Sniegt priekšlikumus civilās aizsardzības plāna izstrādei, papildināšanai vai precizēšanai.
5. Sniegt informāciju Komisijai par katastrofas draudiem, katastrofas iespējamo attīstību, kā arī par situāciju katastrofas vietā.
6. Sniegt informāciju Komisijai par veiktajiem pasākumiem apdraudējuma pārvarēšanā.
7. Sniegt informāciju Komisijai par attiecīgās institūcijas atbildīgajā glabāšanā esošajām valsts materiālajām rezervēm.
8. Koordinēt attiecīgās institūcijas rīcību, kā arī informēt institūciju, reaģēšanas un seku likvidēšanas darbu vadītāju par Komisijā pieņemtajiem lēmumiem.
9. Piedalīties ekspertu grupās, preses konferencēs, kā arī vietēja, reģionāla un valsts mēroga civilās aizsardzības un katastrofas pārvaldīšanas mācībās.

**IV. Komisijas locekļu tiesības**

1. Ierosināt uzaicināt uz Komisijas sēdēm valsts, pašvaldību, citu institūciju vai komersantu amatpersonas un speciālistus.
2. Pieprasīt viņa atsevišķā viedokļa iekļaušanu Komisijas sēdes protokolā.

**V. Komisijas apziņošanas kārtība**

1. Kontaktpersonu sastāvu un kontaktinformāciju apstiprināt ar Limbažu novada pašvaldības Domes priekšsēdētāja rīkojumu.
2. Komisijas locekļu apziņošanu apdraudējuma gadījumos veic Komisijas priekšsēdētāja vietnieks – VUGD pārstāvis, pārējos gadījumos – Komisijas sekretārs.
3. Apziņošanas kārtība tiek pārbaudīta divas reizes gadā. Gadījumos, ja nav sakaru, vai arī jebkādu apstākļu dēļ nav iespējams veikt apziņošanu, Komisijas pulcēšanās vieta - Rīgas iela 16, Limbaži, Limbažu novads. Komisijas apziņošanas mērķis ir informēt locekļus par Komisijas sēdi. Apziņošana notiek atbilstoši noteiktajai kārtībai (pielikumā). Komisijas sēdes rīko, ja notikusi katastrofa, vai pastāv katastrofas draudi, kā arī citu jautājumu risināšanai civilās aizsardzības, katastrofu pārvaldīšanas vai katastrofu pārvaldīšanas koordinēšanas jomā.
4. Komisijas apziņošanai izmantojamie apziņošanas veidi – SMS, telefona zvans, e-pasts. Ja Komisiju apziņo izmantojot SMS vai e-pastu, tiek nosūtīta informācija par Komisijas sēdes datumu, laiku, pulcēšanas vietu un tālruņa numurs, uz kuru jānosūta apstiprinājums vai informācija par neierašanos.

Ziņas piemērs:

“Notiek apziņošanas kārtības pārbaude. Lūdzu, nosūtiet apstiprinājumu par ziņas saņemšanu uz tālr. Nr. \_\_\_\_\_\_\_\_\_\_\_\_, norādot vārdu un uzvārdu.”

“Tiek organizēta Limbažu novada sadarbības teritorijas civilās aizsardzības komisijas sēde \_\_\_\_. gada\_\_\_\_\_\_\_\_\_\_\_\_\_, plkst.\_\_\_\_\_ Rīgas ielā 16, Limbažos, Limbažu novadā, mazajā zālē. Lūdzu, nosūtiet apstiprinājumu par ierašanos vai arī informāciju par neierašanos uz tālr. Nr.\_\_\_\_\_\_\_\_\_\_, norādot vārdu un uzvārdu.”

**VI. Noslēguma jautājumi**

1. Nolikums stājas spēkā pēc tā apstiprināšanas Limbažu novada domē.
2. Grozījumus Komisijas nolikumā var izdarīt pēc Komisijas priekšsēdētāja, tā vietnieku vai Komisijas locekļu priekšlikuma. Grozījumus Komisijas nolikumā apstiprina ar Limbažu novada domes sēdes lēmumu.
3. Ar šī nolikuma spēkā stāšanās brīdi atzīt par spēku zaudējušu Limbažu sadarbības teritorijas civilās aizsardzības komisijas nolikumu (apstiprināts ar Limbažu novada domes 2019.gada 27.jūnija sēdes lēmumu (protokols Nr.13, 42.§), Alojas novada domes 2021.gada 25.marta sēdes lēmumu Nr.149 (protokols Nr.4, 27§) un Salacgrīvas novada domes 2021.gada 21.aprīļa sēdes lēmumu Nr.132 (protokols Nr.5, 5.§).

Limbažu novada pašvaldības

Domes priekšsēdētājs /paraksts/ D.Straubergs

**PIELIKUMS**

Limbažu novada sadarbības teritorijas civilās

aizsardzības komisijas apziņošanas kārtība

Komisijas priekšsēdētājs pieņem lēmumu par komisijas apziņošanu

Komisijas priekšsēdētāja vietnieks,

VUGD norīkota amatpersona veic apziņošanu **apdraudējuma gadījumos**,

zvanot/sūtot SMS, e-pastu

Komisijas sekretārs veic apziņošanu **pārējos gadījumos**, zvanot/sūtot SMS, e-pastu

Komisijas priekšsēdētājs pieņem lēmumu par komisijas apziņošanu

|  |  |  |
| --- | --- | --- |
| Nacionālo bruņoto spēku Zemessardzes 27. Kājnieku bataljona pārstāvis | Komisijas priekšsēdētāja vietnieks, Limbažu novada pašvaldības Domes priekšsēdētāja 1. vietnieks | SIA “Limbažu slimnīca” pārstāvis |
| Neatliekamās medicīniskās palīdzības dienesta Limbažu neatliekamās medicīniskās palīdzības pārstāvis | Valsts robežsardzes Rīgas pārvaldes Skultes I kategorijas nodaļas pārstāvis | Limbažu novada pašvaldības policijas pārstāvis |
| Veselības inspekcijas Sabiedrības veselības uzraudzības un kontroles departamenta Vidzemes kontroles nodaļas pārstāvis | Valsts policijas Vidzemes reģiona pārvaldes Limbažu iecirkņa Kārtības policijas nodaļas pārstāvis | Pārtikas un veterinārā dienesta Ziemeļpierīgas pārvaldes pārstāvis |
| SIA „Latvijas Propāna gāze” Vidzemes reģionālās pārvaldes pārstāvis | AS „Sadales tīkls” Ekspluatācijas funkcijas Ziemeļu ekspluatācijas daļas Limbažu nodaļas pārstāvis | AS „Augstsprieguma tīkls” pārstāvis |
| Valsts vides dienesta Valmieras reģionālās vides pārvaldes pārstāvis | Slimību profilakses un kontroles centra Infekcijas slimību profilakses un pretepidēmijas pasākumu nodaļas pārstāvis | VSIA “Latvijas Valsts ceļi” pārstāvis |